OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 4 Pv 605/14/1101-16	Bratislava I 23.09.2016 
EEČ: 2-8-185-2016
U Z N E S E N I E
Trestná vec:	obv. XXXXX
Trestný čin:	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
-	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX I zo dňa 22.9.2016, spisová značka 4 Pv 605/14/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že 30.10.2014 v čase o 02.30 v Bratislave, na Štúrovej 15, v priestoroch Obvodného oddelenia PZ XXXXX – stred Okresného riaditeľstva Policajného zboru XXXXX I neoprávnene prechovával igelitové vrecko obsahujúce bielu látku práškovej konzistencie, ktorou podľa znaleckého posudku Kriminalistického a expertízneho ústavu Policajného zboru v Bratislave bol kokaín s hmotnosťou 160 mg s prímesou lavamizolu s priemernou koncentráciou účinnej látky 58,9% hmotnostných, z čoho možno vyrobiť 3 – 9 obvyklých jednorazových dávok drogy, pričom kokaín je v zmysle zákona číslo 139/1998 Zbierky zákonov o omamných a psychotropných látkach zaradený do II. skupiny omamných látok.
Uznesením prokurátora Okresnej prokuratúry XXXXX I zo dňa 22.9.2016, spisová značka 4 Pv 605/14/1101, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
13 mesiacov
Odôvodnenie:
Uznesením prokurátorky Okresnej prokuratúry XXXXX I číslo konania 4 Pv 605/14/1101 – 12 z 22.mája 2015, ktoré nadobudlo právoplatnosť 05. Júna 2015 bolo, podľa § 216 odsek 1 Trestného poriadku, podmienečne zastavené trestné stíhanie vedené proti obvinenému XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 2 Trestného zákona na tom skutkovom základe že, že 30.10.2014 v čase o 02.30 v Bratislave, na Štúrovej 15, v priestoroch Obvodného oddelenia PZ XXXXX – stred Okresného riaditeľstva Policajného zboru XXXXX I neoprávnene prechovával igelitové vrecko obsahujúce bielu látku práškovej konzistencie, ktorou podľa znaleckého posudku Kriminalistického a expertízneho ústavu Policajného zboru v Bratislave bol kokaín s hmotnosťou 160 mg s prímesou lavamizolu s priemernou koncentráciou účinnej látky 58,9% hmotnostných, z čoho možno vyrobiť 3 – 9 obvyklých jednorazových dávok drogy, pričom kokaín je v zmysle zákona číslo 139/1998 Zbierky zákonov o omamných a psychotropných látkach zaradený do II. skupiny omamných látok.

Podľa § 216 odsek 2 Trestného poriadku bola skúšobná doba podmienečného zastavenia trestného stíhania určená na 13 (trinásť) mesiacov. Predmetné uznesenie nadobudlo právoplatnosť 05.06.2015.

Po uplynutí skúšobnej doby podmienečného zastavenia trestného stíhania bol vyžiadaný odpis z registra trestov obvineného a výpis z Ústrednej evidencie priestupkov Ministerstva vnútra Slovenskej republiky. Z týchto dokladov vyplýva, že obvinený sa v skúšobnej dobe nedopustil žiadneho protispoločenského konania, ktoré by odôvodňovalo pokračovanie v trestnom stíhaní z dôvodu, že by v skúšobnej dobe podmienečného zastavenia trestného stíhania neviedol riadny život. Jeho konaním nebola spôsobená žiadna škoda. 

Je zrejmé, že obvinený viedol v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčil.

Nadobudnutím právoplatnosti uznesenia o osvedčení sa obvineného v skúšobnej dobe nastanú účinky zastavenia trestného stíhania podľa § 9 odsek 1 písmeno e) Trestného poriadku. To znamená, že XXXXX  už za tento skutok nebude možné trestne stíhať.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Kohútová
prokurátorka